AIŠKINAMASIS RAŠTAS

Dėl Molėtų rajono savivaldybės tarybos nario delegavimo į Panevėžio teritorinės ligonių kasos stebėtojų tarybą ir įgaliojimų jam suteikimo

1. Parengto tarybos sprendimo projekto tikslai ir uždaviniai:

Parengto tarybos sprendimo projekto tikslas – deleguoti Molėtų rajono savivaldybės tarybos narį į Panevėžio teritorinės ligonių kasos stebėtojų tarybą (toliau – Stebėtojų taryba) ir suteikti jam įgaliojimus. Vadovaujantis Lietuvos Respublikos sveikatos draudimo įstatymo 35 straipsnio 1 dalimi Teritorinėje ligonių kasoje 4 metams sudaroma Stebėtojų taryba. Stebėtojų taryba – kolegialus patariamasis organas. Į teritorinės ligonių kasos stebėtojų tarybą įeina Sveikatos apsaugos ministerijos atstovas, Valstybinės ligonių kasos atstovas ir po vieną į aptarnaujamą teritoriją įeinančių savivaldybių tarybų deleguotą atstovą – tarybos narį. 2022 m. gegužės 26 d. Molėtų rajono savivaldybės tarybos sprendimu Nr. B1-129 „Dėl Molėtų rajono savivaldybės tarybos nario delegavimo į Panevėžio teritorinės ligonių kasos stebėtojų tarybą ir įgaliojimų jam suteikimo“ į Stebėtojų tarybą buvo deleguota Molėtų rajono savivaldybės tarybos narė Vida Kristina Valasenkienė. Kadangi 2023 m. balandžio 24 d. prisiekė nauja Molėtų rajono savivaldybės taryba, tai reikalinga į Panevėžio teritorinė ligonių kasą paskirti naują Molėtų rajono savivaldybės tarybos narį. Teritorinės ligonių kasos stebėtojų taryba renka teritorinės ligonių kasos taikinimo komisiją, prižiūri, kaip sudaromos ir vykdomos teritorinės ligonių kasos ir asmens sveikatos priežiūros įstaigų, teritorinės ligonių kasos ir vaistinių ar LR Sveikatos draudimo įstatymo 262 straipsnyje nurodytų ūkio subjektų sutartys, taip pat teritorinės ligonių kasos ir LR Sveikatos draudimo įstatymo 261 straipsnyje nurodytų ūkio subjektų sutartys, jeigu Valstybinė ligonių kasa įgaliojo teritorines ligonių kasas sudaryti šias sutartis, teikia siūlymus Valstybinės ligonių kasos direktoriui skirti ir atleisti teritorinės ligonių kasos direktorių, aprobuoja teritorinės ligonių kasos darbuotojų etatus bei išlaidų sąmatą, prižiūri ir analizuoja teritorinės ligonių kasos administracijos veiklą, finansinių išteklių naudojimą, įvertina teritorinės ligonių kasos direktoriaus pateiktą teritorinės ligonių kasos metinių ataskaitų rinkinį ir jam pritaria ne vėliau kaip einamųjų metų balandžio 1 dienos, nagrinėja ir sprendžia kitus privalomojo sveikatos draudimo klausimus, priskirtus teritorinės ligonių kasos funkcijoms.

 Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Lėšų poreikis ir jų šaltiniai:

Nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Nėra.